section_heading: Životopis
paragraph_text: Dobitnica je Rektorove nagrade, te brojnih nagrada na đačkim i studentskim natjecanjima. Bilježi brojne nastupe i snimanja za potrebe radija i televizije; održala je više solističkih recitala kao solist na klaviru i orguljama, nastupala uz pratnju orkestra (Muzičke akademije, Hrvatskog komornog orkestra, Zagrebačkih solista, Puhačkog orkestra Hrvatske vojske) uz dirigente Igora Gjadrova, Tomislava Fačinija, Tomislava Uhlika i dr., te kao komorni glazbenik surađujući s mnogim istaknutim instrumentalnim i vodećim hrvatskim vokalnim solistima, komornim sastavima, ansamblima (Collegium pro musica sacra, Madrigal, Zagrebački operni studio...), zborovima (Bašćina, Zagrebački dječaci.), te u orkestrima (Simfonijski puhački orkestar Hrvatske vojske, Zagrebačka filharmonija...) u kojima je izvodila dionicu orgulja, čembala ili klavira. Snimila je nekoliko nosača zvuka (nekoliko ih je bilo nomiriano i nagrađeno nagradom Porin),<ref>http://www.mojmaksimir.com/content/edukativna-glazbena-tribina (pristupljeno 3. kolovoza 2015.) a nastupala je diljem Domovine, u Sloveniji, Vojvodini, BIH, Italiji, Austriji, Njemačkoj, Irskoj, Ukrajini i Egiptu, te u desetak gradova u SAD-u, država Wisconsin. Još tijekom studija imala je zapažene nastupe i osvajala najvše nagrade bivše države u duu s pijanisticom Katarinom Krpan, a od 2016. s kolegom pijanistom Davorom Ljubićem djeluje u klavirskom duu 'Concordia'. Redovito sudjeluje na međunarodnim majstorskim seminarima za pjevače (predavači Vlatka Oršanić i Giorgio Surian) kao umjetnički suradnik (Brač, Mali Lošinj 'Dani Josipa Kašmana') U ak. god. 2000/01. organizirala je 30-ak koncerata kao voditeljica Muzičkoga salona Studentskog centra Sveučilišta u Zagrebu. Redovito se uklučuje u organizaciju glazbenih zbivanja i priredbi (vršila službu tajnice Hrvatskoga društva crkvenih glazbenika od 2002. – 04., te je u nekoliko navrata bila član Organizacijskoga odbora za pripremu Tjedna crkvenih glazbenika na Institutu za crkvenu glazbu KBF-a, umjetnički voditelj Kluba mladih 'Sijač', umjetnički voditelj 'Zagrebačkog opernog studija' i glazbene udruge KIRHES), te kao organizator i moderator/voditelj brojnih glazbenih i humanitarnih i domoljubnih priredbi (sv. Misa u zagrebačkoj katedrali 'Djeca – djeci' za blagdan Nevine dječice, Koncert posvećen žrtvama - silovanim ženama u Domovinskom ratu, koncertni ciklus u dvorani Hrvatskoga slova), a od svoje šesnaeste godina djeluje i kao glazbeni pisac/publicist (časopis za duhovnu glazbu Sv.Cecilija, tjednik za kulturu Hrvatsko slovo, časopis glazbenih pedagoga Tonovi, katolički tjednik Glas koncila, tekstovi uz nosače zvuka Stjepana Radića i Anđelka Klobučara, suradnik u pripremi notnih izdanja).